Anak Bapak

Filem Anak Bapak merupakan sebuah filem komedi Melayu yang diterbitkan di Merdeka Film Productions, Malaysia pada tahun 1968. Filem ini diterbitkan dalam bentuk filem hitam putih tanpa warna. Filem ini juga menampilkan tiga trio doremi.

Pengarah
Filem Anak Bapak diarah oleh pengarah P. Ramlee pada 1968.

Sinopsis
Mengisahkan Harun seorang pengurus ladang yang suka berfoya-foya sehingga menyebabkan dia banyak berhutang antaranya Norma seorang penyanyi kelab malam yang tamakkan duit Harun. Apabila menyedari yang duit simpanannya semakin habis, Harun telah menipu bapanya Dato' Mahfiz mengatakan dia ingin berkahwin dan memerlukan wang. Dato' Mahfiz yang tinggal berjauhan dengan Harun tanpa sebarang ragu mengirim wang berjumlah 5,000 ringgit. Selain membayar segala hutangnya Harun juga menggunakan wang pemberian bapanya itu untuk membantu pekerja ladangnya yang menghadapi masalah kewangan.
Konflik timbul apabila Dato' Mahfiz datang melawat Harun dan 'isteri' sedangkan Harun masih belum berkahwin. Lantas isteri Salleh pemandunya jadi pinjaman untuk sementara. Norma yang tahu cerita sebenar mengugut akan membocorkan rahsia ini kepada Dato' Mahfiz dan meminta sejumlah bayaran. Harun dengan segera memberikan cek tanpa Norma ketahui merupakan cek tendang.
Dalam masa yang sama Harun telah menaruh hati kepada jururawat yang menjaga bapanya iaitu Halimah. Mereka saling bercinta dan telah berkahwin secara senyap tanpa diketahui oleh bapanya.
Tembelang mereka pecah apabila Norma datang berjumpa dengan Dato' Mahfiz mengadu tentang cek tendang yang diberikan oleh Harun konon untuk menutup mulutnya. Akhir cerita Harun didapati tak bersalah dan yang bersalah dalam hal ni ialah Norma kerana ingin memburuk-burukkan keluarga Harun. Oleh itu dia dihukum berkahwin dengan Dato' Mahfiz.

Pelakon
 P. Ramlee sebagai Harun
 Roseyatimah sebagai Halimah
 A. R. Tompel sebagai Dato' Mahfiz
 Ruminah Sidek sebagai Norma
 Ibrahim Din sebagai Salleh
 Noran Nordin sebagai Edah
 Sharif Babu sebagai Cetty Lingam
 Mak Enon sebagai Ainon — Orang Gaji Dato’ Mahfiz
 Karim Latiff sebagai Rashid — Pengurus Cik Norma
 Idris Hashim sebagai Mr. Secretary
 Ahmad Dadida sebagai Karim — Seorang Pekerja Ladang Dato' Mahfiz
 Nor Jin sebagai Datuk Halimah
 Nasir P. Ramlee sebagai Jalil office boy
 Sazali P. Ramlee sebagai Zali Boy
 Minah Hashim sebagai Mak Halimah
 Saloma (penampilan khas)

Lagu
 Anak Bapak nyanyian Puan Sri Saloma

 Keroncong Kuala Lumpur nyanyian Tan Sri P. Ramlee
 Terbang Burung Terbang nyanyian Tan Sri P. Ramlee
 Kalau Jodoh Tak Ke Mana nyanyian Tan Sri P. Ramlee dan Puan Sri Saloma

Pautan luar
 

Anak Bapak
Anak Bapak
Anak Bapak